钦定古今图书集成/明伦汇编/氏族典/第562卷 > 《郑樵通志》 > 綦公直
## 钦定古今图书集成/明伦汇编/氏族典/第562卷 > 《郑樵通志》 > 綦公直

按《元史綦公直传》：“直，益都乐安人。世业农。至元五年，
为益都劝农官。九年，为沂莒胶密宁海五州都城池
所千户。十年，赐金符，命造征日本战船于高丽。时宋
未下，世祖俾行荆南等处招讨司事，南伐南安、吉赣，
皆望风款附，平堡栅六百馀所。召入，加昭勇大将军，
管军万户。时伯延伯荅罕秃忽鲁叛于西夏，命公直”
率军讨平之。十八年五月，升辅国上将军、都元帅、宣
慰使。初，帝诏以长子泰袭万户，公直自陈“父年老，乞
以泰为乐安县尹，就养其父”，制可。二十三年，诸王海
都叛，侵别十八里，公直从丞相伯颜进战于洪水山，
败之。追击浸远，援兵不至，第五子瑗力战死，公直与
妻及第三子忙古台俱陷焉。二十四年，忙古台奔还，
授定远大将军、中侍卫亲军副都指挥使，改湖州炮
手军匠万户，讨衢州山贼有功，加昭勇大将军。泰后
终于知宁海州。

唐